Ստեֆանո Կոլանտուոնո

**Ստեֆանո Կոլանտուոնո** (, ), իտալացի ֆուտբոլիստ և ֆուտբոլային մարզիչ։ Հանդես է եկել պաշտպանի դիրքում։

## Խաղային կարիերա
Ստեֆանո Կոլանտուոնոն կարիերան սկսել է *D սերիայի* «Վելետրի» ակումբում, այնուհետև հանդես է եկել «Տերնանա» ակումբի *С սերիայում*։ 1984 թվականին տեղափոխվել է  *[[Սերիա B (Իտալիա)|В սերիայի]]* «Արեցո» թիմ, իսկ մրցաշրջանից հետո նորամուտը *[[Սերիա A (Իտալիա)|А սերիայում]]* նշել է «Պիզա» ակումբում։ Այնուհետև Կոլատուոնոն խաղացել է Իտալիայի բարձրագույն լիգայում «Ավելինոյի», «Կոմոյի» և «Ասկոլիի» կազմում։

1991 թվականին Կոլանտուոնոն ֆուտբոլից հեռացել է մինի ֆուտբոլ, որտեղ խաղացել է «Ռոմայում»՝ հաղթելով Իտալիայի առաջնությունում։ Դրանից հետո Կոլանտուոնոն վերադարձել է մեծ ֆուտբոլ, որտեղ խաղացել է Իտալիայի ցածր լիգաների թիմերում։  Ստեֆանոյի կարիերան ավարտել է «Սամբենեդետտեսե» ակումբում, ուր տեղափոխվել է 2000 թվականի նոյեմբերին։

## Մարզչական կարիերա
Իր մարզչական կարիերան Կոլանտուոնոն սկսել է «Սամբենեդետտեսե» ակումբում, որտեղ էլ ավարտել է ֆուտբոլիստի կարիերան՝ մրցաշարի ավարտից 9 տուր առաջ հրավիրվելով թիմի նախագահ Լուչիանո Գաուչիի կողմից։ «Սամբենեդետտեսի» հետ Կոլանտուոնոն առաջին իսկ մրցաշրջանում մտավ *C1 սերիա*՝ հաղթելով բոլոր խաղերում, որոնցում նա ղեկավարում էր թիմը՝ ակումբը հասցնելով մրցաշարի 5-րդ տեղը։ Այնուհետև Կոլանտուոնոն մարզեց B սերիայի թիմերը՝ «Կատանիան» (9-րդ տեղ) և «Պերուջան», որը նա հասցրեց փլեյ-օֆֆ փուլ, բայց դրանում ակումբը պարտվեց «Տորինոյին»։ Այս ակումբների հետ աշխատելու ընթացքում Կոլանտուոնոն, որը չուներ մարզչական արտոնագիր, եղել է Գաբրիելե Մատրիչչանիի օգնականը։

2005 թվականին Կոլանտուոնոն գլխավորել է «Ատալանտան», որի հետ առաջին իսկ մրցաշրջանում հաղթել է *B սերիայում*, իսկ հաջորդ տարի թիմը գլխավորել է 7-րդ տեղը Իտալիայի բարձրագույն դիվիզիոնում։  2007 թվականի մայիսի 31-ին Կոլանտուոնոն գլխավորել է «Պալերմո» ակումբը՝ հրավիրվելով թիմի նախագահ Մաուրիցիո Ձամպարինիին։ Սակայն արդեն նոյեմբերի 26-ին հեռացվել է մի շարք պարտություններից հետո, որոնցից մեկը «Յուվենտուսից» 0:5 հաշվով կրած պարտությունն էր։ 2008 թվականի մարտի 24-ին Կոլանտուոնոն կրկին գլխավորեց «Պալերմոն», սակայն թիմի հետ ընդամենը 1 խաղ անցկացրեց առաջնությունում՝ հեռանալով իր պաշտոնից սեպտեմբերի 4-ին՝ Իտալիայի գավաթի խաղարկությունում «Ուդինեզեից» 1:3 հաշվով կրած պարտությունից հետո։

2009 թվականի հունիսի 15-ին Կոլանտուոնոն գլխավորել է «Տորինո» ակումբը, որը անցել է *սերիա В՝* կնքելով 1 մրցաշրջանի պայմանագիր։  Արդեն նոյեմբերի 29-ին Կոլանտուոնոն հեռացվել էր թիմի խաղի անբավարար արդյունքների պատճառով. նրան փոխարինել էր Մարիո Բետտեգան։ 2010 թվականի հունվարի 10-ին Կոլանտուոնոն կրկին նշանակվել է ակումբի գլխավոր մարզիչ՝ փոխարինելով Բետեգային։

Ուղիղ մեկ տարի անց Կոլանտուոնոն դարձավ «Ատալանտայի» գլխավոր մարզիչը։

2015 թվականի մարտի 4-ին հեռացվել է «Ատալանտայի» գլխավոր մարզչի պաշտոնից։  Այնուհետև այդ պաշտոնը զբաղեցրել է Էդոարդո Ռեյան։

2015 թվականի հունիսի 4-ին Կոլանտուոնոն գլխավորել է «Ուդինեզե» ակումբը։ Պայմանագիրը կնքվել է 2 տարի ժամկետով։ 2016 թվականի մարտի 14-ին՝ *A սերիայի* 2015/16 մրցաշրջանի 29-րդ տուրի «Ուդինեզե»-«Ռոմա» (1:2) տնային հանդիպումից մեկ օր անց, հեռացվել է զբաղեցրած պաշտոնից։

2016 թվականի նոյեմբերի 7-ին նշանակվել է *B սերիայի* «Բարի» ակումբի գլխավոր մարզիչ։ Պայմանագիրը կնքվել է մինչև 2017 թվականի հունիսի 30-ը՝ ևս 1 տարով երկարաձգելու հնարավորությամբ։

2017 թվականի դեկտեմբերի 12-ին նշանակվել է «Սալերնիտանա» *B սերիայի* ակումբի գլխավոր մարզիչ։ 2021 թվականի հոկտեմբերի 17-ին վերադարձել է *A սերիայում* հանդես եկող «Սալերնիտանա»։ 2022 թվականի փետրվարի 15-ին՝ 2021/22 մրցաշրջանի *А սերիայի* 25-րդ տուրի «Ջենոա»-«Սալերնիտանա» (1:1) խաղից 2 օր անց, պաշտոնանկ է արվել։ 2024 թվականի մարտի 19-ին վերադարձել է «Սալերնիտանայի» մարզչի պաշտոնին։

## Ձեռքբերումներ
* Մինի ֆուտբոլի Իտալիայի չեմպիոն՝ 1991/92։

## Ծանոթագրություններ

## Արտաքին հղումներ
* Интервью с Колантуоно
* Статья на firenzeviola.it

Կատեգորիա:Ասկոլիի ֆուտբոլիստներ
Կատեգորիա:Ավելինոյի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Կոմոյի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Տերնանայի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆրոզինոնեի ֆուտբոլիստներ